CELEX: C2007/235/10
Language: da
Date: 2007-10-06 00:00:00
Title: Sag C-382/05: Domstolens dom (Anden Afdeling) af 18. juli 2007 — Kommissionen for De Europæiske Fællesskaber mod Den Italienske Republik (Traktatbrud — offentlige tjenesteydelsesaftaler — direktiv 92/50/EØF — aftaler vedrørende behandling af byaffald — kvalifikation — offentlig kontrakt — tjenesteydelseskoncessioner — offentliggørelsesforanstaltninger)

6.10.2007   
            
            
               DA
            
            
               Den Europæiske Unions Tidende
            
            
               C 235/7
            
         Domstolens dom (Anden Afdeling) af 18. juli 2007 — Kommissionen for De Europæiske Fællesskaber mod Den Italienske Republik
   (Sag C-382/05) (1)
   
   (Traktatbrud - offentlige tjenesteydelsesaftaler - direktiv 92/50/EØF - aftaler vedrørende behandling af byaffald - kvalifikation - offentlig kontrakt - tjenesteydelseskoncessioner - offentliggørelsesforanstaltninger)
   (2007/C 235/10)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved A. Aresu og X. Lewis, som befuldmægtigede)
   
      Sagsøgt: Den Italienske Republik (ved I.M. Braguglia og G. Fiengo, som befuldmægtigede)
   Sagens genstand
   Traktatbrud — tilsidesættelse af artikel 11, 15 og 17 i Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1) — tildeling af en kontrakt uden offentliggørelse af behørig bekendtgørelse — indgåelse af aftaler om nyttiggørelse af restaffald i kommunerne i regionen Sicilien
   Konklusion
   
               1)
            
            
               Den Italienske Republik har tilsidesat sine forpligtelser i henhold til Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, som ændret ved Kommissionens direktiv 2001/78/EF af 13. september 2001, og navnlig dets artikel 11, 15 og 17, idet Presidenza del Consiglio dei Ministri — Dipartimento per la protezione civile — Ufficio del Commissario delegato per l'emergenza rifiuti e la tutela delle acque in Sicilia har indledt proceduren for indgåelse af aftaler om nyttiggørelse af den del af byaffald, der er tilbage efter selektiv indsamling af affald i regionen Siciliens kommuner, og har indgået disse aftaler uden at anvende den fremgangsmåde, der er fastsat i direktiv 92/50, navnlig uden at offentliggøre den særlige udbudsbekendtgørelse i De Europæiske Fællesskabers Tidende.
            
         
               2)
            
            
               Den Italienske Republik betaler sagens omkostninger.
            
         
      (1)  EUT C 22 af 28.1.2006.